縣君

縣君 ， 爲中國古代宗女 、 命婦的位號 。 縣君一號始於西漢 ， 是指以縣名爲封號的君 ， 時漢武帝封同母異父姊金氏爲君 ， 封號是修成 ， 稱修成君 ， 修成是當時的縣名 ， 是謂縣君 。 唐朝時期 ， 縣君是正五品的品秩 ， 三品或四品的內命婦之母可封爲縣君 ， 而五品文武官之母亦封縣君 。 宋朝封官員之母或正室封爲縣君 。 北宋後宮中 ， 是等級較低的妃嬪封號 。 金朝時 ， 官位在四品文散官少中大夫 、 武散官懷遠大將軍以上之官員 ， 其母或正室封縣君 。 元朝正 、 從五品官之母或正室封爲縣君 。 明朝 ， 輔國將軍之女稱縣君 。 清朝時期 ， 貝子之女封爲縣君 。 *